Publication: Magyar Közlöny
Issue: MK-2005-136 (Year: 2005, Number: 136)
Era: 2004-2010
Section: Melléklet a 2005. évi CVII. törvényhez
Paragraph Index: 309

3. 31996 L 0053: A Tanács 1996. július 25-i 96/53/EK irányelve a Közösségen belül közlekedõ egyes közúti jármûvek nemzeti és a nemzetközi forgalomban megengedett legnagyobb méreteinek, valamint a nemzetközi forgalomban megengedett legnagyobb össztömegének megállapításáról (HL L 235., 1996.9.17., 59. o.), az alábbi utolsó módosítással: – 32002 L 0007: Az Európai Parlament és a Tanács 2002.2.18-i 2002/7/EK irányelve (HL L 67., 2002.3.9., 47. o.). A 96/53/EK irányelv 3. cikkének (1) bekezdésétõl eltérve, 2013. december 31-ig az irányelv I. mellékletének 3.2.1., 3.4.1., 3.4.2. és 3.5.1. pontjában meghatározott határértékeknek megfelelõ jármûvek csak abban az esetben használhatják a bolgár közúthálózat nem korszerûsített szakaszait, ha megfelelnek a tengelyterhelésre vonatkozó bulgáriai határértékeknek. A csatlakozás idõpontjától kezdve a 96/53/EK irányelvben foglalt követelményeknek megfelelõ jármûvek vonatkozásában a transzeurópai közlekedési hálózat fejlesztésére vonatkozó közösségi iránymutatásokról szóló, 1996. július 23-i 1692/96/EK európai parlamenti és tanácsi határozat40 I. mellékletében meghatározott fõ tranzitútvonalak esetében nem alkalmazhatók úthasználati korlátozások. Bulgária fõúthálózatát az alábbi táblázatokban foglalt ütemezés szerint korszerûsíti. A közösségi költségvetésbõl származó támogatást felhasználó infrastrukturális beruházások esetében biztosítani kell, hogy a megépített vagy korszerûsített fõútvonalak tengelyenként 11,5 tonna terhelést bírjanak. A korszerûsítéssel párhuzamosan a bulgáriai közúthálózatot – beleértve az 1692/96/EK határozat I. mellékletében meghatározott hálózatot is – fokozatosan meg kell nyitni a nemzetközi forgalomban részt vevõ és az irányelv határértékeinek megfelelõ jármûvek számára. Amennyiben mûszakilag lehetséges, be- és kirakodás céljára a teljes átmeneti idõszak alatt lehetõvé kell tenni a másodrendû úthálózat nem korszerûsített szakaszainak használatát. A csatlakozás idõpontjától kezdve a nemzetközi forgalomban részt vevõ, légrugós felfüggesztéssel rendelkezõ, és a 96/53/EK irányelv határértékeinek megfelelõ jármûvekre nem vethetõ ki semmilyen további átmeneti díj a bolgár közúti közlekedési hálózat egészén. Az úthálózat nem korszerûsített részének a nemzetközi közlekedésben résztvevõ, légrugós felfüggesztéssel nem rendelkezõ, az irányelv határértékeinek megfelelõ jármûvek általi használatáért fizetendõ átmeneti kiegészítõ díjat megkülönböztetés nélkül kell kivetni. A díjszabási rendszernek átláthatónak kell lennie, és a díjak fizetése nem okozhat a használónak indokolatlan adminisztratív terhet vagy késedelmet, és az nem vezethet a tengelyterhelés határon történõ rendszeres ellenõrzéséhez. A tengelyterhelési határértékek érvényesítését az ország egész területén megkülönböztetés nélkül, a Bulgáriában nyilvántartásba vett jármûvek tekintetében is azonos hatékonysággal kell biztosítani. HL L 228., 1996.9.9., 1. o. A legutóbb a 884/2004/EK bizottsági határozattal (HL L 167., 2004.4.30., 1. o.) módosított határozat. Útfejlesztési program (km)

Source: https://magyarkozlony.hu/hivatalos-lapok/a5fbe4758d93e1aa9c7f8835a5c471fb5dd7ff16/dokumentumok/31c82b28d8a028a47a9df63fd6bfc6c390ba05c1/letoltes